open-index/open-wikipedia-markdown huggingface dataset:
Armand Lunel

**Armand Lunel**, nado en Aix-en-Provence o 9 de xuño de 1892 e finado en Mónaco o 3 de novembro de 1977, foi un escritor francés.

## Traxectoria
Armand Lunel naceu no seo dunha familia xudía orixinaria de Comtat-Venaissin, os cales tiñan raíces na zona da Provenza desde había polo menos cinco séculos. Lunel estudou na Universidade de Mónaco onde nun futuro ensinaría *Dereito e Filosofía* na Mónaco mesma. Lunel escribiu extensivamente sobre os xudeus da Provenza.

Recibiu o Premio Renaudot en 1926 pola súa novela *Nicolo Peccavi*.

Tamén é coñecido como o último falante coñecido de Shuadit, lingua xudeorromance extinta do sur de Francia. É considerada como un dialecto do occitano.

## Obras 
* ''L'imagerie du cordier*, La Nouvelle Revue Française, París, 1924.
* *Nicolo-Peccavi* o *L'affaire Dreyfus à Carpentras*, Gallimard, París, 1926.
* *Le balai de sorcière*, Gallimard, París, 1935.
* *Jérusalem à Carpentras*, Gallimard, 1937.
* *Les amandes d'Aix*, Gallimard, París, 1949.
* *La belle à la fontaine*, A. Fayard, París, 1959.
* *J'ai vu vivre la Provence*, A. Fayard, París, 1962.
* *Juifs du Languedoc, de la Provence et des États français du Pape*, Albin Michel, París, 1975.
* *Les chemins de mon judaïsme et divers inédits'', presentado por Georges Jessula, L'Harmattan, París, 1993.
A Barca de Barbantes

Como topónimo **A Barca de Barbantes** pode referirse a:

;En Galiza
***A Barca de Barbantes**, parroquia do concello de Cenlle;
****A Barca de Barbantes**, lugar de dita parroquia.

## Véxase tamén
### Outros artigos
Metalcore melódico

O **metalcore melódico** é un estilo do metalcore que combina os sons e características do death metal melódico co hardcore punk e metalcore, ocasionalmente tamén do emo. As grandes influencias dos grupos deste xénero son os *riffs* de guitarra e estilos musicais dos grupos de death metal melódico suecos como At the Gates, Arch Enemy, In Flames e Soilwork. Os grupos deste estilo adoptan un uso maior de melodías instrumentais nos seus temas e un maior uso de voces limpas co metalcore. As técnicas de guitarra e batería son as típicas do metalcore, incluíndo os habituais *breakdowns* do xénero. Algúns grupos deste estilo tamén inclúen solos de guitarra nos seus temas. All That Remains, Atreyu, Bullet for My Valentine, Bury Tomorrow, Darkest Hour, As I Lay Dying, August Burns Red e The Devil Wears Prada.

## Notas
Barcias

O termo **Barcias** é unha forma deturpada de '''''*** ou ******, terreo chan e fértil situado á beira dun río que adoita ser anegado. 

Como topónimo pode referirse a:

;En Galiza
***Barcias**, lugar da parroquia de Librán, no concello de Baleira;
***As Barcias*', lugar da parroquia de Franza, no concello de Mugardos.

## Véxase tamén
### Outros artigos
Unblack metal

O **unblack metal**, tamén chamado *black metal cristián*, é un subxénero do heavy metal que segue o estilo do black metal pero no que os músicos promoven o cristianismo por medio das súas letras e a súa imaxinería. Os grupos deste xénero resultan controvertidos de cara aos afeccionados do black metal máis tradicional, debido á postura anti-cristiá dos grupos pioneiros do xénero. Os medios tamén teñen suxerido que o cristianismo contradí a natureza escura do black metal e os ideais individualistas e misantrópicos de moitos dos grupos dese xénero.

O comezo exacto deste estilo está en disputa. O grupo australiano Horde co seu álbum de 1994 titulado *Hellig Usvart* deu a coñecer o concepto deste estilo e o termo *holy unblack metal* de cara aos medio, mentres que o grupo noruegués Antestor adoptou o estilo  black metal no seu álbum de 1994 *Martyrium*. Outros exemplos de grupos deste xénero son Crimson Moonlight, Admonish e Frosthardr.

## Notas
Consoante oclusiva

Unha **consoante oclusiva** é un tipo de consoante na que se produce un peche total do paso do aire por xuntar dous órganos durante un breve período de  tempo, relaxando o xesto a continuación para provocar a súa saída dunha forma brusca, existente en tódalas linguas do mundo.

En galego hai os seguintes fonemas oclusivos:

*/p/: oclusiva bilabial xorda
*/b/: oclusiva bilabial sonora
*/t/: oclusiva dental xorda
*/d/: oclusiva dental sonora
*/k/: oclusiva velar xorda
*/ɡ/: oclusiva velar sonora

## Véxase tamén
### Bibliografía
*Martínez Celdrán, E. (2002): *O son na comunicación humana*. Vigo, Ed. Galaxia.
Rap metal

O **rap metal** é un subxénero do metal alternativo que combina elementos do hip hop con outros do heavy metal. Adoita consistir en *riffs* de guitarra típicos do heavy metal, elementos do funk metal, voces rapeadas e en ocasións mesas de mesturas. O xénero comezou a popularizarse a finais dos anos 1980 cando Anthrax publicou o seu EP ''I'm the Man'' que incorporaba elementos de hip hop na súa música, e cando se uniron posteriormente ao grupo Public Enemy para facer unha nova versión do tema "Bring the Noise" que fusionou o hip hop co thrash metal. Algúns dos grupos máis destacados deste xénero son Rage Against the Machine, Biohazard, Limp Bizkit e Skindred.

## Notas
Consoante fricativa

Unha **consoante fricativa** é un tipo de consoante na que dous órganos están moi próximos un do outro, sen chegar a formar unha oclusión, que permite ao aire pasar por entre eles xerando un ruído turbulento. Poden clasificarse en sibilantes ou non sibilantes, en función de se a lingua está curvada ou non.

En galego existen os seguintes fonemas fricativos:

*/f/: fricativa labiodental xorda
*/θ/: fricativa dental xorda
*/s/: fricativa alveolar xorda (normalmente é apical)
*/ʃ/: fricativa prepalatal xorda

## Véxase tamén
### Bibliografía
*Martínez Celdrán, E. (2002): *O son na comunicación humana*. Vigo, Ed. Galaxia.
EP1

***EP1*** é un EP da banda estadounidense de rock alternativo Pixies, publicado o 2 de setembro de 2013. Á parte do sinxelo de 2004 "Bam Thwok" e unha versión do tema de Warren Zevon "Ain't That Pretty At All", este EP, xunto c sinxelo do mesmo ano "Bagboy", é o primeiro material novo do grupo en máis de 20 anos. Este é o primeiro traballo publicado sen a baixista fundadora Kim Deal, que deixou a banda pouco antes. Tamén é o primeiro dunha serie de lanzamentos planeados a través da súa páxina web.

## Listaxe de cancións
EP2

***EP2*** é o segundo dunha serie de EPs lanzados pola banda estadounidense de rock alternativo Pixies, publicado o 3 de xaneiro de 2014.

## Listaxe de cancións 
## Notas
Metal sinfónico

O **metal sinfónico** é un subxénero do heavy metal que combina as súas características con diversos elementos da música clásica, como por exemplo instrumentos sinfónicos e coros. Os teclados típicos do power metal tamén adoitan estar presentes neste xénero. Os grupos de metal sinfónico teñen habitualmente vocalistas femininas adestradas no canto, o que deu lugar ao alcume *opera metal*, e tamén é común que estes grupos inclúan un segundo vocalista, habitualmente masculino, cantando con voz gutural, característica máis típica do gothic metal.

Os grupos máis prominentes deste xénero son os fineses Nightwish, os suecos Therion e os neerlandeses Epica. Moitos outros grupos deste xénero acadaron unha gran popularidade a comezos e mediados dos anos 2000, como por exemplo After Forever, Delain, Leaves' Eyes, Xandria e Edenbridge.

## Notas
Gnosticismo

[miniatura|[Evanxeo de María Madalena.]]
O **gnosticismo** (do grego Γνωστικισμóς: gnostikismós; de Γνωσις: gnosis, «coñecemento») é un conxunto de correntes sincréticas filosófico-relixiosas que chegaron a mimetizarse co cristianismo nos tres primeiros séculos da nosa era. Acabou por converterse nun pensamento declarado herético despois dunha etapa de certo prestixio entre as intelectuais cristiás. De feito, pode falarse dun gnosticismo pagán e dun cristián, aínda que o máis significativo acadouse como rama heterodoxa do cristianismo primitivo.

## Teoloxía 
A **teoloxía gnóstica** vén da palabra *gnose*, que procede á súa vez do verbo *gignósko*, que significa coñecer. Polo tanto, será coñecia como un coñecemento superior, interno, espiritual e iniciatico. No grego clásico e no popular, denominábase como *koiné*, o que na actualidade é coñecido como epísteme.

En filosofía, epísteme significa "coñecemento científico", o cal é oposto a "opinión". Pola contra, gnosis refírese ao coñecemento, en oposición á ignorancia ou agnose.

Ao contrario do coñecemento científico, a gnose é un coñecemento que nace no corazón de forma misteriosa e intuitiva. É pois a busca do coñecemento, non o intelectual, senón o que lle dá sentido á vida humana. Este vólvese pleno cando o home encontra a súa esencia eterna e marabillosa.

O obxecto do coñecemento da Gnose é Deus, ou todo aquilo que vén del. Toda gnose parte do punto de confirmación da existencia dun deus totalmente transcendente. "Coñecer" significa ser e actuar no ámbito divino, neste caso do ser humano. Por iso o termo *coñecer* implica a salvación de todo mal ou Ego, no cal poida estar a persoa que posúa ese coñecemento.

Isto é tanto un concepto relixioso e psicolóxico, como científico, filosófico e artístico. A partir da visión gnóstica, o significado da vida parece unha transformación e unha visión interior, o que hoxe en día coñecemos como psicoloxía profunda.

Pódese dicir que no ámbito relixioso, a gnose é unha sensación dolorosa que tanto mulleres como homes senten pola separación entre o humano e o ser divino. No fondo, tamén se cre que a pretensión é encontrar a relación entre os humanos e a divindade.

Para Carl Gustav Jung, moitos gnósticos só eran psicólogos. Pensaba que a gnose era un coñecemento psicolóxico, é dicir, que todo o que abarcaba proviña do subconsciente. Jung chegou a esta conclusión a través da concentración da atención sobre o chamado factor subxectivo, que consiste na acción de demostrar a influencia do subconsciente sobre a conciencia. Así pois, foi grazas a esta teoría como explicou o paralelismo entre a simboloxía gnóstica e a psicoloxía profunda.

## Notas 
## Véxase tamén
### Bibliografía 
* Wolfgang Kosack: *Geschichte der Gnosis in Antike, Urchristentum und Islam.* Texte, Bilder, Dokumente. 525 Seiten. Verlag Christoph Brunner, Basel 2014. ISBN 978-3-906206-06-6

### Outros artigos
*Deísmo
La Chapelle-Erbrée

**La Chapelle-Erbrée** (en ) é unha comuna francesa do departamento de Ille e Vilaine, na Bretaña.

## Demografía 
## Administración 
## Véxase tamén 
### Ligazóns externas 
* Páxina oficial
Penicilina amidase

En encimoloxía, unha **penicilina amidase** () é un encima que cataliza a seguinte reacción química:

:penicilina + H2O \rightleftharpoons carboxilato + 6-aminopenicilanato

Así, os dous substratos deste encima son a penicilina e a H2O, mentres que os seus dous produtos son un carboxilato e o 6-aminopenicilanato.

Este encima pertence á familia das hidrolases que actúan sobre enlaces e carbono-nitróxeno que non son enlaces peptídicos, especificamente en amidas lineares. O nome sistemático desta clase de encimas é **penicilina amidohidrolase**. Outros nomes que tamén se usan son **penicilina acilase**, **bencilpenicilina acilase**, **novozym 217**, **semacilase**, **alfa-acilamino-beta-lactam acilhidrolase**, e **ampicilina acilase**.  Este encima participa na biosíntese de penicilina e cefalosporina.

As penicilina amidases empréganse durante a xeración de penicilinas semisintéticas, xa que permiten xerar o núcleo das penicilinas mediante a eliminación da cadea lateral da penicilina G producida en cultivos de cepas do fungo *Penicillium*. Esta reacción orixina a formación do ácido 6-aminopenicilánico, compoñente que, por medio de posteriores modificacións catalizadas por outros encimas, pode dar lugar a numerosos antibióticos.

## Estudos estruturais 
A fiinais de 2007, resolvéranse 34 estruturas para esta clse de encimas, cos seguintes códigos de acceso en PDB: , , , , , , , , , , , , , , , , , , , , , , , , , , , , , , , , , e .

## Notas 
* 

## Véxase tamén 
### Outros artigos 
* Amidase
Aymeric Laporte

**Aymeric Laporte**, nado en Agen (Lot e Garona) o 27 de maio de 1994, é un futbolista vasco-francés que forma parte do Manchester City F.C., da Premier League inglesa.

## Traxectoria 
Formouse xogando no equipo da súa cidade de orixe, o Sporting Union Agen até os 15 anos, fichando polo Athletic Club en 2009 tras chamar a atención nun torneo celebrado en Bilbao defendendo as cores da selección de Aquitania, debutando co primeiro equipo da man de Joaquín Caparrós nun partido ante o Zalla Unión Club.

O 17 de decembro de 2012 o Athletic Club comunicou ao xogador que pasa a formar parte do cadro titular do equipo até o 30 de xuño de 2015, cunha cláusula de rescisión de 18 millóns de euros. De novo, o 28 de xaneiro de 2013, o xogador renova o seu contrato até o 30 de xuño de 2016, cunha cláusula, esta vez, de 27,5 millóns de euros.  O 20 de decembro de 2013, volve renovar o seu contrato até o 30 de xuño de 2018, elevando a súa cláusula a 36 millóns de euros. 6. O 6 de xuño de 2014 realiza a súa terceira revisión de contrato consecutiva, e incrementa a súa cláusula de rescisión aos 42 millóns de euros.

O Fútbol Club Barcelona mostrou interese polos seus servizos e inicia conversacións para tentar pechar a súa fichaxe. O 5 de xuño de 2015 renova o seu contrato co Athletic até 2019 cunha cláusula de rescisión de 50 millóns de euros.

Tras perder o 30 de maio de 2015 a final da Copa do Rei de fútbol 2014/15 fronte ao Barcelona, en agosto conseguiu o título de campión da Supercopa de España de Fútbol ao superar ao Barcelona a dobre partido.

## Clubs 
## Palmarés 
;Athletic Club
* **Supercopa de España (3):** 2015.

; Manchester City
* **Premier League (5):** 2017/18, 2018/19, 2020/21, 2021/22, 2022/23.
* **FA Cup (2):** 2018/19.
* **EFL Cup (4):** 2017/18, 2018/19, 2019/20, 2020/21.
* **Community Shield (2):** 2018, 2019.
* **Liga de Campións (1):** 2022/23.

## Notas
Poetarras

**Poetarras** é un grupo musical e cómico galego creado no 2013. Está formado polos cangueses Manuel Gago e Rubén Lino, polo bueués Pablo Lamosa e o amesán Daniel Vilaverde. Acadaron sona a través de vídeos publicados na súa conta de YouTube nos cales fan covers humorísticos de cancións como "Roar" de Katy Perry, "Let It Be" de The Beatles ou "Hasta siempre, comandante" de Carlos Puebla.

Tamén fan sketchs cómicos que escriben, dirixen e interpretan eles mesmos. No 2014, gañaron o premio á mellor serie web en lingua galega no festival "Carballo Interplay".

No 2015 participaron en festivais como o Revenidas, ou nos magostos populares da organización Galiza Nova realizados en diversas localidades galegas.

No 2016 participaron no centenario das Irmandades da Fala coa composición da canción *iFala*  participando no seu videoclip cantantes coma Sés ou o humorista David Amor.

Tamén volveron ó Revenidas, así como o Festival SonRías Baixas de Bueu  ou o Castañazo Rock de Chantada.

## Composición 
* **Daniel Villaverde:** Voz.
* **Rubén Lino:** Voz, guitarra e caixa.
* **Manuel Gago:** Voz, teclado, acordeón, maracas e frauta melódica.
* **Pablo Lamosa:** Guitarra.

## Polémica 
En maio de 2015, os sindicatos en Galicia da Policía e da Garda Civil, UFP e Unión GC, denunciaron a presenza de Poetarras e Def Con Dos no Festival de Cans por "respeto a las víctimas de la violencia". As Novas Xeracións do PPdeG atribuíronlle ó grupo "apoloxía do terrorismo" sendo acusados de proetarras.

## Notas
A Pintinidoira

Como topónimo **A Pintinidoira** pode referirse a:

;En Galiza
***A Pintinidoira**, lugar da parroquia de Vilaspasantes, no concello de Cervantes;
***A Pintinidoira**, lugar da parroquia de Santo André, no concello das Nogais.

## Véxase tamén
### Outros artigos
Christian Escuredo

**Christian Escuredo Núñez**, nado no Barco de Valdeorras o 29 de xaneiro de 1984, é un actor e cantante galego.

## Traxectoria 
Licenciouse en Arte Dramática na Escola Superior de Arte Dramática de Galicia e posteriormente formouse noutras academias en teatro, danza e canto.

Iniciouse en televisión en distintos programas de Televisión de Galicia e en teatro co Teatro do Noroeste e co Centro Dramático Galego. En 2014 formou parte da produción dunha montaxe de teatro musical sobre *Priscilla, raíña do deserto*, en Madrid, e que lle valeu os seus primeiros premios.

## Obra 
### Discografía 
* Cautivo (2009, Quela Records). 
* Inesperadamente (2004, Zouma Records).

### Teatro 
* *Priscila, reina del desierto* (2014).
* *Romeu e Xulieta* (2007, Teatro do Noroeste)
* *Glass City* (2009, Teatro do Noroeste)
* *As Dunas* (2009, Centro Dramático Galego)

### Cinema 
* *El silencio de los objetos* (2015). 
**Eduardo Barreiros, o Henry Ford galego* (2011). 
* *A pesar de todo, quérote* (2011). 
* *Reliquias* (2009). 
* *Assalto ao Santa María* (2008).
*

### Series de televisión 
* *Fariña* (2018), Antena 3.
* *Libro de familia* (2010). TVG.
* *Actualizad@s* (2010). TVG.
* *Para mariñeiros nós* (2009). VTelevisión

## Galardóns 
* Premio ao amellor actor revelación nos Premios del Teatro Musical (2014).
* Premio ao mellor actor protagonista na edición española dos Broadway World Awards (2015).

## Véxase tamén 
### Ligazóns externas 
* Ficha en IMDb
* Sitio web del actor
No bico un cantar

***No bico un cantar***, subtitulado *Letras e melodías gravadas no noso corazón*, é un programa da Televisión de Galicia sobre cancións populares galegas, feito por un equipo de profesionais que xa traballaran xuntos no programa *Alalá*, dirixido por Senén Bernárdez Ferrán. O título está tirado da cantiga "A Rosalía", que Manuel Curros Enríquez lle adicara a Rosalía de Castro.

## Descrición 
Para a análise de letras e músicas contouse coa colaboración de, entre outros, Marica Campo, Helena Villar Janeiro, Xosé Neira Vilas, Xosé Luís Méndez Ferrín, Abe Rábade e Xosé López Calo.

### Capítulos
:

## Recoñecementos 
Tivo unha mención especial das televisións públicas rexionais europeas asociadas na CIRCOM.

## Notas
Safari (EP)

***Safari*** é un EP de catro cancións da banda estadounidense de rock alternativo The Breeders, publicado o 6 de abril de 1992 a través dos selos 4AD e Elektra Records. No tempo da súa edición Kim Deal alistara á súa irmá xemelga Kelley para tocar a guitarra no grupo. Esta é a única edición de The Breeders que conta tanto con Kelley Deal como con Tanya Donelly.

## Listaxe de cancións
Toulouse Business School

A **Toulouse Business School** é unha escola de negocios con vocación internacional, con campus propios en París, Londres, Barcelona, Casablanca e Tolosa.

## Descrición 
Esta institución, fundada en 1903, é unha das máis antiga escola de negocios do mundo. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA. Defínese como a escola de negocios para Europa e está recoñecida como unha das mellores *business school* do mundo en formación de directivos.

A escola, cunha rede de 35.000 antigos alumnos en 75 países e un claustro de mestres internacional e plurilingüe, recibe anualmente ao redor de 4.300 estudantes procedentes de 75 nacionalidades.

A escola é coñecida polos seus graos na aviación (en colaboración coa ''École nationale de l'aviation civile'').

## Notas 
## Véxase tamén
### Ligazóns externas 
* Sitio oficial
Nathan's Hot Dog Eating Contest

O '''Nathan's Hot Dog Eating Contest'* (*Concurso de comer hotdogs en Nathan's'') é un concurso de comida celebrado no restaurante que a compañía Nathan's Famous ten en Coney Island, na cidade de Nova York. Ten carácter anual e consiste na inxestión do hot dog estadounidense estándar. Celébrase cada 4 de xullo, o Día da Independencia dos Estados Unidos de América. Celébrase dende a década de 1970 e nas últimas edicións foi retransmitido pola canle ESPN; chegou a acadar máis de 1 500 000 espectadores.

O actual campión na modalidade de homes é Matt Stonie.

## Notas 
## Véxase tamén 
### Ligazóns externas 
* Páxina oficial de Nathan's Famous 
* ''A tribute to Nathan's in Oceanside, New York''
La Philosophie dans le boudoir

***La Philosophie dans le boudoir*** é unha obra publicada en 1795, de maneira anónima pero atribuída ó Marqués de Sade. Nesta historia uns instrutores, no transcurso dunhas horas, conseguen introducir unha rapaza, Euxenia (Eugénie), no mundo da libertinaxe. Despois de que adopte esta doutrina como filosofía de vida, os mesmos instrutores axúdana a infectar a súa nai con sífilis e a coserlle os xenitais.

Con esta obra, Sade quebra por completo o xénero da época. A súa curiosidade lévao a introducirse nas profundidades do desexo sexual, deixándoo fluír sen reparo. Con este feito consegue arrastrar os lectores na insaciable investigación do pracer e do gozo.

A obra está escrita como un diálogo teatral, dividido en sete actos.

## Véxase tamén 
### Ligazóns externas 
* http://www.casadellibro.com/libro-la-filosofia-en-el-tocador/9788477022336/610176
* http://www.tusquetseditores.com/titulos/la-sonrisa-vertical-la-filosofia-en-el-tocador
BirdLife International

**BirdLife International** é unha organización internacional dedicada á protección das aves e os seus hábitats. Trátase dunha federación de asociacións democráticas e independentes que teñen como obxectivo a conservación e o estudo das aves. Actualmente a rede mundial de BirdLife International ten representantes en máis de 100 países.

BirdLife International fundárona en 1922 os ornitólogos norteamericanos Gilbert Pearson e Jean Théodore Delacour co nome *International Council for Bird Preservation* (ICBP). Tratábase dun grupo de presión que deixou de actuar despois da segunda guerra mundial. Volveu á actividade en 1983 co nomeamento dun director profesional e cambiou o seu nome en 1993 polo actual de BirdLife International.

Entre os seus Presidentes de Honor están a princesa Takamado do Xapón e a raíña Noor de Xordania.

Os obxectivos de BirdLife International son:
* Previr a extinción de todas as especies de aves
* Mellorar o estado de conservación das aves
* Conservar e mellorar os hábitats das aves do mundo
* Conservar a través das aves a biodiversidade do planeta e a calidade de vida das persoas.

BirdLife International é membro da Lista Vermella da IUCN e a súa autoridade oficial en materia de aves.

BirdLife realiza cooperacións con máis de catro mil traballadores, dous millóns e medio de socios, dez millóns de seguidores e xestiona máis de 1 millón de hectáreas.

BirdLife International ten programas de traballo conservacionistas nas seguintes partes do mundo, que son descritas como "rexións": África, as dúas Américas, Asia, Europa e Asia central, o Oriente Próximo e o Pacífico.

En cada unha das rexións, BirdLife ten nove programas, algúns dos cales xa están ben establecidos e outros son de implantación máis recente e responden a asuntos específicos sobre a conservación. Ademais dos programas rexionais, hai programas "globais", que non son específicos dunha rexión, os cales axudan ás organizacións membros a traballar en prioridades comúns, proporcionan un marco de planeamento, aplicación e monitorización e avalían o traballo de conservación realizado. Os progamas de BirdLife son: o Programa Mariño e de Aves Mariñas, o Programa de Prevención das Extincións de Birdlife, o Programa de Aves e Rutas Migratorias, o Programa de Cambio Climático, o Programa de Bosques da Esperanza, o Programa de Apoderamento Local, o Programa de Especies Alleas Invasivas e o Programa de Áreas Importantes para a Biodiversidade e as Aves.

BirdLife International publica unha revista chamada *World Birdwatch*, que contén novas recentes e artigos acreditados sobre aves, os seus hábitats, e a súa conservación arredor do mundo.

## Notas 
## Véxase tamén 
### Outros artigos 
* SEO/Birdlife

### Ligazóns externas 
* BirdLife International Home Page
Châteaugiron

**Châteaugiron** (en , e en galó: Chaujon) é unha comuna francesa do departamento de Ille e Vilaine, na Bretaña.

## Administración 
## Véxase tamén 
### Ligazóns externas 
* Páxina oficial
Facultade de Matemáticas de Santiago de Compostela

A **Facultade de Matemáticas** forma parte da Universidade de Santiago de Compostela (USC) e está situada na avenida Lope Gómez de Marzoa, no campus sur de Santiago de Compostela. É a única que hai en Galicia.

## Historia 
miniatura|Placa do 50 aniversario da Licenciatura de Matemáticas na USC.
A licenciatura en matemáticas iniciouse na Universidade de Santiago de Compostela no curso 1957-58. A pesar de que a Facultade de Matemáticas se instituíu en 1977, con Enrique Vidal Abascal como primeiro decano, a súa sede continuou na Facultade de Ciencias (hoxe Facultade de Química). Coa entrada en vigor da Lei de Reforma Universitaria no curso 1985/1986, a Facultade divídese nos departamentos de Álxebra, Análise Matemática, Estatística e Investigación Operativa, Matemática Aplicada e Xeometría e Topoloxía.

Dende o curso 2008/2009 impártese neste centro o Grao en Matemáticas, ao que se engadiron no curso 2015/2016 os dobres graos en Enxeñaría Informática e en Matemáticas e en Matemáticas e en Física.

Funtor de Breogán é o equipo da Universidade de Santiago de Compostela na Liga Matemática.

## Estudos 
### Graos 
* Grao en Matemáticas
* Dobre grao en Enxeñería Informática e en Matemáticas
* Dobre grao en Matemáticas e Física

### Másters 
* Máster en Matemáticas, non se ofrece porque non se lle concedeu a singularidade para o curso académico 2025/26 e, polo tanto, créase "En defensa do mestrado de Matemáticas da USC"
* Máster en Matemática Industrial
* Máster en Técnicas Estatísticas

## Notas 
## Véxase tamén 
### Outros artigos 
* Universidade de Santiago de Compostela
Idealismo absoluto

O **idealismo absoluto** é unha filosofía ontoloxicamente monista atribuída a G. W. F. Hegel. Lembremos que, segundo este filósofo, na experiencia de coñecemento o suxeito cognoscente é activo, achega na devandita experiencia as estruturas aprióricas que nel se atopan e ordena, reúne ou sintetiza o material bruto da sensación mediante mecanismos que descansan nel mesmo. Esta consideración de Hegel de como o ser é en última instancia comprensible como un todo integral. Hegel afirmaba que para que o suxeito pensante (a razón humana ou a conciencia) fose capaz de coñecer o seu obxecto (o mundo), debe existir nalgún sentido, unha identidade de pensamento e de ser. Da mesma maneira, o suxeito non tería acceso ao obxecto e non teriamos ningunha certeza acerca do noso coñecemento do mundo. Para ter en conta as diferenzas entre pensamento e ser, así como a riqueza e diversidade de cada un, a unidade de pensamento e o ser non pode ser expresada como a identidade abstracta "A = A". O idealismo absoluto é o intento de demostrar esta unidade utilizando un novo método filosófico, especulativo, que require de novos conceptos e regras de lóxica. Segundo Hegel, o fundamento absoluto do ser é esencialmente un proceso dinámico e histórico pola necesidade que se desenvolve en por si en forma de formas cada vez máis complexas de ser e da conciencia, en última instancia, dando lugar a toda a diversidade do mundo e aos conceptos cos que pensar e dándolle sentido ao mundo.

A posición idealista absoluta foi dominante no século XIX en Alemaña, Gran Bretaña, e, en menor grao, nos Estados Unidos. A posición idealista absoluta debe distinguirse do idealismo subxectivo de Berkeley, o idealismo transcendental de Kant ou os idealismos de Fichte e Schelling.

Para Hegel, a interacción de opostas xeracións xera en dialectical moda todos os conceptos utilizamos para entender o mundo. Ademais, este desenvolvemento ocorre non só na mente individual, senón tamén por historia. No *Phenomenology of Spirit*, por exemplo, Hegel presenta unha historia de consciencia humana como viaxe por etapas de explicacións do mundo. Cada explicación trae sucesivas oposicións e problemas creados dentro del, liderando a tensións que só poderían ser superado por adoptar unha vista que podería acomodar estas oposicións nunha unidade máis alta. Na base de espírito xace un desenvolvemento racional. Isto significa que o absoluto é exactamente o que desenvolve todo o racional. A aseveración que "Toda realidade é espírito" significa que todo de realidade racional se pide mentres se fai, así que crea as oposicións que atopamos nel. A natureza non é diferente desde o espírito ou desde el, é pedido polas determinacións dadas a nós por espírito.

## Véxase tamén 
### Ligazóns externas 
*http://ideabsoluto.blogspot.com.es/2010/10/definicion-de-idealismo-absoluto.html .
Río de San Mamede, río Miño

O **río de San Mamede** é un afluente pouco caudaloso do curso alto do río Miño pola súa marxe esquerda.

## Curso 
Nace co nome de **rego de San Cibrao** preto do lugar de Xesús de Nazaret
## Notas
Suria Bai

**Suria Bai** (ou Surya Bai) é un personaxe feminino mitolóxico e lendario da cultura hindú.

## Suria Bai, personaxe mitolóxico 
Suria Bai é o aspecto feminino de Suria, o Sol, polo tanto é unha deusa solar, filla do deus sol tamén chamado Savitri. Suria Bai é esposa ou amante de Soma ou Chandra, o deus lunar. Nalgúns relatos é a esposa dos Ashvin, deuses xemelgos da luz, con eles atravesa o ceo nun carro e xuntos representan a luz da mañá, do mediodía e do atardecer. Cando é Suria-Savitri representa a alba.

## Suria Bai, personaxe lendario popular 
Suria Bai tamén é a protagonista dunha lenda india onde é a filliña dunha leiteira, mais un día é secuestrada por unha aguia, que coa súa parella a cría na copa dunha árbore. Un día as aguias auséntanse á procura dun anelo co que obsequiar á cativa e déixana na árbore protexida tras sete portas de ferro. Unha Raksha (demo antropófago) aproveita esa oportunidade para tentar caza-la cativa, mais cando trata sen éxito de violar as portas, unha das súas unllas velenosas fica adherida á porta. Máis tarde, cando Suria Bai abre as portas, crávase a unlla na man e morre. As aguias retornan, mais contristadas pola morte da súa filla adoptiva marchan para sempre. Finalmente, un raxá que está cazando no bosque divisa o niño das aguias. Cando sobe e chega ata Suria Bai ela revive. A doncela casa co raxá, mais el ten unha madrasta quen a odia. Cando o raxá se ausenta, a madrasta bótaa nun encoro e a moza, en canto de afogar, transfórmase nunha flor de loto. O raxá, sen entende-la desaparición da súa esposa, fica abraiado perante a flor, entón a madrasta manda arrincala e queimala. Das cinzas xorde unha mangueira que dá un froito. Un día a leiteira senta para descansar baixo a árbore e o froito cae nunha das súas vasillas. Na casa da leiteira, do froito sai unha muller pequena, que é acollida pola familia. Un día o raxá ve a mulleriña e recoñece nela a Suria Bai. Ela finalmente conta a súa historia e así se revela que a madrasta do raxá é unha criminal e que ela é a filla que a leiteira perdera. O raxá decide a morte pública da súa madrasta: proxecta axustizala en aceite fervente mais finalmente execútaa botándoa nun pozo cheo de serpes.

## Notas
Nothing to You (re-mix) + 3

***Nothing to You (re-mix) + 3*** é un EP da banda estadounidense de indie rock Two Gallants, publicado o 12 de decembro de 2006 a través do selo Alive Naturalsound Records. O disco conta con dous temas remesturados do álbum de estrea do grupo, *The Throes*, e as cancións "Sweet Baby Jesus" e "Fail Hard to Regain (live)" da súa primeira edición en 7". As 4 cancións foron enteiramente remasterizadas.

## Listaxe de cancións 
# "Nothing to You (Remix)"
# "Crow Jane (Remix)"
# "I'm Her Man (Sweet Baby Jesus)"
# "Fail Hard to Regain (Live)"
Anna Liberata de Souza

**Anna Liberata de Souza** foi unha narradora india cuxos relatos populares foron recollidos pola autora inglesa Mary Frere no seu libro *Old Deccan Days*.

De Souza foi dama de compañía de Mary Frere, quen na súa estada na India, na década de 1860, lle pediu que lle narrase contos populares do país. Ela narroullos, e tamén a súa propia vida, que Frere incluíu nunha sección denominada ''Narrator's Narrative* que precede os contos de De Souza, que Frere publicou baixo o título *Old Deccan Days; or, Hindoo Fairy Legends, Current in Southern India. Collected From Oral Tradition.''

De Souza proviña dunha familia de orixe lingayat de Maharastra que se convertera ao cristianismo. As súas historias, porén, son relatos hindús.

De Souza referiunos a Frere en inglés, mais Max Müller observou que un deles gardaba gran fidelidade a un relato coñecido en sánscrito.

## Notas 
## Véxase tamén
State Farm Arena

O **State Farm Arena** é un pavillón polideportivo cuberto situado na cidade de Atlanta (Xeorxia, Estados Unidos). Actualmente, é sede do equipos de baloncesto Atlanta Dream (WNBA) e Atlanta Hawks (NBA). Tamén albergou os partidos de hóckey sobre xeo dos Atlanta Thrashers da NHL entre 1999 e 2011, ano no que o equipo se converteu nos Winnipeg Jets, mudando de cidade. Ten capacidade para 18.047 espectadores, a cal pode variar en función do espectáculo acollido. Foi inaugurado o 18 de setembro de 1999.

## Véxase tamén 
### Ligazóns externas 
* Páxina web oficial do State Farm Arena
Cassadaga

***Cassadaga*** é o sétimo álbum da banda estadounidense de indie rock Bright Eyes, publicado o 10 de abril de 2007 a través do selo Saddle Creek Records. No ano 2006 o grupo gravou entre 25 e 30 cancións, das cales 13 aparecen neste traballo. O disco foi chamado así polo pobo de Cassadaga, Florida, unha comunidade de mediums e seguidores do espiritualismo.

Z Berg de The Like, Sherri DuPree e Stacy King de Eisley, ademais da artista en solitario Rachael Yamagata, aparecen no álbum. O seu primeiro sinxelo, "Four Winds", foi editado o 6 de marzo de 2007, no EP *Four Winds* con 5 caras-b que non aparecen en *Cassadaga*.

## Listaxe de cancións 
Todos os temas compostos por Conor Oberst, agás onde se indique.

## Notas
Marisol Piñeiro

**María Soledad Piñeiro Martínez**, nada en Carnota o 1 de outubro de 1968, é unha mestra e política galega do PPdeG.

## Traxectoria 
Diplomada en Maxisterio pola Universidade de Santiago de Compostela. Foi mestra de educación de adultos. Foi coordinadora de iniciativas comunitarias de creación de emprego no Instituto de Desenvolvemento Comunitario de Galicia. Foi concelleira do PP en Carnota de 1999 a 2007 e en 2007 foi tenenta de alcalde. Pertence á Xunta Directiva do PP da Coruña. Foi deputada no Parlamento de Galicia en 2009 substituíndo a Diego Calvo Pouso e volveu ser deputada en 2012 substituíndo a Álvaro Pérez López. Procesada en decembro de 2015 polo TSXG por un presunto delito de prevaricación pola contratación irregular dunha traballadora no Concello de Carnota cando era tenenta de alcalde, dimitiu como deputada.

## Notas 
## Véxase tamén 
### Ligazóns externas 
* Ficha no Parlamento de Galicia
Horn of Plenty

***Horn of Plenty*** é o álbum de estrea da banda estadounidense de indie rock Grizzly Bear, publicado o 9 de novembro de 2004 a través do selo Kanine. Principalmente é un álbum en solitario do membro fundador Edward Droste, pero tamén ten contribucións do futuro batería Christopher Bear. En 2006 o grupo publicou un EP, *Sorry for the Delay*, con cancións gravadas durante o mesmo período.

## Listaxe de cancións
O Agro do Santo, Santo André de Castro, Lugo

**O Agro do Santo** é un lugar na parroquia de Santo André de Castro, concello de Lugo. Tamén é coñecido como **o Chao do Monte**. O río de San Mamede desemboca no Miño a pouca distancia.

## Lugares e parroquias 
### Lugares de Santo André de Castro 
### Parroquias de Lugo 
## Notas
Devil Between My Toes

***Devil Between My Toes*** é a segunda edición e primeiro álbum da banda estadounidense de indie rock Guided by Voices, publicado o 15 de febreiro de 1987 a través do selo Schwa. Só se lanzaron 300 copias do vinilo orixinal, e en 1993 o selo Get Happy! reeditou o álbum en Alemaña publicando 1.000 unidades.

## Listaxe de cancións
The Scenery of Farewell

***The Scenery of Farewell*** é un EP da banda estadounidense de indie rock Two Gallants, publicado o 4 de xuño de 2007 no Reino Unido e o 19 en Norteamérica a través do selo Saddle Creek Records. Segundo o grupo, os cinco temas incluídos son resultado da primeira das dúas sesións de gravacións que realizaron en 2007 e amosan unha cara máis sinxela da banda.

## Listaxe de cancións 
# "Seems Like Home to Me" - 3:47
# "Lady" - 5:42
# "Up the Country" - 6:07
# "All Your Faithless Loyalties" - 5:12
# "Linger On" - 7:57
Rego de Argusende

O **rego de Argusende** é un pequeno afluente do curso alto do río Miño pola súa marxe esquerda. O seu curso discorre polo concello de Lugo.

## Curso 
Nace a pouca distancia da aldea da Gándara (Santa Comba), debaixo dunha planta de procesado de madeira, e atravesa a autovía A-54. Preto de Albares recibe a un pequeno regato pola marxe esquerda. O tramo final descende por unha valgada suave e introdúcese por un cano na antiga depuradora de Lugo, onde desemboca no Miño pola marxe esquerda.

## Notas
SCUMM

**SCUMM** (Script Creation Utility for Maniac Mansion en inglés, "Utilidade de creación de guións para Maniac Mansion") atópase a medio camiño entre unha linguaxe e un motor para videoxogos para aventuras gráficas. SCUMM foi creado por Lucasfilm Games (despois coñecida como LucasArts) e desenvolvido por Aric Wilmunder e Ron Gilbert para o seu videoxogo Maniac Mansion en 1987, considerado como unha das primeiras aventuras gráficas da historia dos videoxogos. Foi o motor de aventuras gráficas máis popular nos anos oitenta e principios dos noventa, tendo en AGI e SCI de Sierra On-Line os seus principais competidores.

SCUMM permitía aos deseñadores de xogos crearen lugares, obxectos e secuencias de diálogos sen necesidade de escribir na mesma linguaxe coa que se escribira o código fonte do xogo.

## Versións 
### Versión 0 
* *Maniac Mansion* (versión de Commodore 64)

### Versión 1 
* *Zak McKracken and the Alien Mindbenders* (Commodore 64 e versións orixinais de PC)
* *Maniac Mansion* (versión orixinal de PC)

### Versión 1.5 
* *Maniac Mansion* (NES)

### Versión 2 
* *Maniac Mansion* (Amiga e versións adaptadas a PC)
* *Zak McKracken and the Alien Mindbenders* (Amiga, Atari ST e versións adaptadas a PC)

### Versión 3 
* *Indiana Jones and the Last Crusade: The Graphic Adventure* (Amiga, EGA/VGA PC e versións FM-Towns)
* *Zak McKracken and the Alien Mindbenders* (versión FM-Towns)
* *Loom* (Amiga, discos flexibles EGA PC e versións FM-Towns)

### Versión 4 
* *The Secret of Monkey Island* (Amiga e versións EGA/VGA PC en discos flexibles)
* *Loom* (versión VGA PC CD-ROM)
* *Passport to Adventure* (Compilación de demos de *The Secret of Monkey Island*, *Loom* e *Indiana Jones and the Last Crusade* para PC versión EGA)

### Versión 5 
* *The Secret of Monkey Island* (versión VGA PC CD-ROM)
* ''Monkey Island 2: LeChuck's Revenge* (versións PC e Amiga)
* *Indiana Jones and the Fate of Atlantis* (versións PC e Amiga)
Nota: A tecnoloxía iMUSE foi implementada nesta versión de SCUMM.

### Versión 6 
* * Maniac Mansion: Day of the Tentacle*
* * Sam & Max Hit the Road*

### Versión 7 
* *Full Throttle*
* *The Dig*

### Versión 8 
* *The Curse of Monkey Island*

## Videoxogos que usan SCUMM 
### LucasFilm Games/LucasArts 
# *Maniac Mansion* (1987)
# *Zak McKracken* (1988)
# *Indiana Jones and the Last Crusade* (1989)
# *The Secret of Monkey Island* (1990)
# *Loom* (1990)
# *Monkey Island 2: LeChuck's Revenge* (1991)
# *Indiana Jones and the Fate of Atlantis* (1992)
# *Maniac Mansion: Day of the Tentacle* (1993)
# *Sam & Max Hit the Road* (1993)
# *Full Throttle* (1995)
# *The Dig* (1995)
# *The Curse of Monkey Island'' (1997)

Aínda que a ferramenta ScummVM provocou que os xogos baseados en SCUMM volvesen a coñecerse na actualidade, non tódolos xogos compatibles coa máquina virtual están baseados nesa plataforma.

## Véxase tamén 
### Outros artigos 
* ScummVM

### Ligazóns externas 
* PySCUMM, Version Open-
* PySCUMM, Version Open-Source do motor SCUMM escrito en Python. (SCUMM 8.1.0) (En desenvolvemento)
Manuel Vidán

**Manuel Vidán Torreira**, nado en Santiago de Compostela o 21 de febreiro de 1924 e finado na Coruña o 29 de xullo de 2019, foi un filólogo e historiador galego.

## Traxectoria 
[miniatura|*La Saudade*, [Editorial Galaxia|Galaxia, 1953, inclúe artigos en galego e castelán de Ramón Piñeiro, Domingo García-Sabell, Lois Tobío Fernández, Xoán Rof Carballo, Francisco Elías de Tejada, Xesús Alonso Montero, Manuel Vidán e Francisco Fernández del Riego.]]
Catedrático de latín de ensino medio. Formou un grupo con outros mozos do seu tempo como Xosé Luís Franco Grande, Ramón Lugrís, Gonzalo Rodríguez Mourullo, Baldomero Cores ou Francisco Otero Guldrís, que deu orixe á Xeración das Festas Minervais. Colaborou na tradución ao galego da Biblia e traduciu textos de Platón. Publicou traballos académicos e de investigación sobre a historia da lingua galega. Colaborou en *La Voz de Galicia* nas seccións "A nosa fala" e "Verbalia".
## Notas
## Véxase tamén 
### Bibliografía 
* 
* 

### Ligazóns externas 
* "«Non teño dúbida de que a miña interpretación é correcta», di Vidán", *La Voz de Galicia*, 11 de novembro de 2005.
Francisco Otero Guldrís

**Francisco Otero Guldrís**, nado en Santiago de Compostela o 19 de setembro de 1928 e finado en Vigo o 21 de setembro de 2019, foi un avogado e xornalista galego.

## Traxectoria 
Licenciado en Dereito e Graduado Social. Formou un grupo con outros mozos do seu tempo (Xosé Luís Franco Grande, Ramón Lugrís, Gonzalo Rodríguez Mourullo, Baldomero Cores e Manuel Vidán) que deu orixe á Xeración das Festas Minervais. Colaborou en *La Voz de Galicia*, *El Correo Gallego*, *La Noche* e *Opinión Gallega*. Estableceuse en Vigo como letrado e redactor de *El Pueblo Gallego*, e en 1978 foi elixido presidente da Asociación da Prensa de Vigo. Colaborou na *Gran Enciclopedia Galega Silverio Cañada*.

## Vida persoal
Casou con Nieves e tivo cinco fillos: Francisco Abel, José Ángel, Carmen Rosa, Nieves Pilar e Emma. Foi soterrado no cemiterio de Pereiró.

## Notas
## Véxase tamén 
### Bibliografía 
* 
### Outros artigos 
* Xeración das Festas Minervais
Xulio Abalde

**Xulio Ernesto Abalde Alonso**, nado en Vigo en 1956, é un científico, profesor universitario, reitor da universidade da Coruña de 2016 a 2024 e político galego.

## Traxectoria 
Licenciouse en Bioloxía en 1978 pola Universidade de Santiago de Compostela. No ano 1982 comeza a investigar no campo das microalgas baixo a supervisión de Jaime Fábregas, e doutórase en 1985. Trasládase como docente ao campus da Coruña, e de aí ao campus de Lugo, e en 1987 regresa á matriz santiaguesa cun posto de profesor contratado e ao ano seguinte de profesor titular da área de microbioloxía. Coa creación das tres universidades galegas, en 1991 incorpórase á Universidade da Coruña, onde é docente dende aquela.

As súas liñas de pescuda viran ao redor da produción masiva de microalgas e o seu aproveitamento en acuicultura e alimentación animal, ao redor da fisioloxía das microalgas sometidas a situacións de estrés producido pola contaminación.
[miniatura|[Eleccións ao Parlamento de Galicia de 2024, papeleta do PSdeG-PSOE na provincia da Coruña.]]
Foille concedida a praza de catedrático de microbioloxía. Administrativamente ocupou cargos internos no seu departamento e en 2005 foi nomeado director da Axencia para a Calidade do Sistema Universitario de Galicia, cargo que ocupa ata 2009. En 2011 forma parte do equipo co que Xosé Luís Armesto concorre ao reitorado e ocupa logo da súa vitoria o vicerreitorado de "Títulos, Calidade e Innovación Tecnolóxica".

Nas eleccións ao reitorado da Universidade da Coruña de decembro de 2015 presentouse como candidato da liña continuísta, chamada "Nova Luce". Neses comicios obtivo unha ampla vitoria (3445 votos a 2805) fronte ao opositor Daniel Pena. Nas eleccións celebradas en decembro de 2019 revalidou o cargo co 70 % dos votos, desta vez con Fernando Martínez Abella como rival.

Tras retirarse do reitorado en decembro de 2023, formou parte da candidatura do PSdeG-PSOE nas Eleccións ao Parlamento de Galicia de 2024 e foi elixido deputado. En setembro de 2025 abandonou o Parlamento para ser nomeado Subdelegado do Goberno na provincia da Coruña.

## Vida persoal 
Está casado e ten dous fillos.

## Notas
Mary Frere

**Mary Eliza Isabella Frere** (1845–1911) (alias *May*) foi unha autora inglesa de obras sobre a India. En 1868 Frere publicou a primeira compilación en inglés de contos indios *Old Deccan Days*.

## Primeiros anos
Frere naceu en Gloucestershire, Inglaterra, o 11 de agosto de 1845. Foi a maior de cinco fillos. A familia viviu en Wimbledon, onde Mary recibiu educación privada. O pai de Mary servira na administración colonial na India dende 1834, e en 1862 foi designado gobernador de Bombai.

## Obras publicadas
Frere publicou varios poemas e obras. A máis popular foi *Old Deccan Days; or, Hindoo Fairy Legends, Current in Southern India. Collected From Oral Tradition*, impreso en 1868, con ilustracións da súa irmá Catherine Frances Frere. Segundo a introdución de Frere, comezou a súa colección de folclore indio durante unhas longas viaxes co seu pai. A súa única compaña feminina era unha asistenta nativa chamada Anna Liberata de Souza, quen descendía de cristiáns da casta Lingaet de Maharashtra. O libro foi un éxito; na época da súa terceira edición inglesa (1881) imprimiuse en lingua alemá, húngara, danesa, marathi, hindi e gujarati.

Na introdución ao seu volume de contos indios de 1892, Joseph Jacobs reimprimiu e recoñeceu a contribución de Frere a eles:

"Aínda que os contos de fadas indios son os primeiros en existir, dende outro punto de vista tamén son, porén, os máis novos. Pois só ha uns vinte cinco anos que a señorita Frere comezou a moderna recompilación de contos populares indios co seu encantador *Old Deccan Days*."

## Morte e sepultura
Frere morreu en Sussex o 26 de marzo de 1911. Está sepultada no cemiterio de Brookwood.

## Notas
Alejandra Murguía

**Alejandra Martínez-Murguía de Castro**, máis coñecida como **Alejandra Murguía**, nada en Santiago de Compostela o 12 de maio de 1859 e finada na Coruña o 22 de marzo de 1937, foi unha debuxante galega.
## Traxectoria 
Foi a filla máis vella de Manuel Murguía e Rosalía de Castro (que casaran o 10 de outubro de 1858 na igrexa de San Ildefonso de Madrid) e afillada de Alejandro Chao. Alejandra foi, canda Serafín Avendaño, mestra do seu irmán, o pintor Ovidio Murguía.

Rexeitou unha praza de restauradora no Museo do Prado. Colaborou en *La Ilustración Gallega y Asturiana*, na que deseñou a cabeceira que se empregou dende o 20 de xullo de 1879.

Na súa mocidade foi noiva de Joaquín Arias Sanjurjo, mais non chegaron a casar, ao pouco de finar Rosalía, porque Murguía a disuadiu. Finou solteira e sen descendencia.

## Galería de imaxes 
## Notas 
## Véxase tamén 
### Bibliografía 
* 
* 
### Ligazóns externas 
* Epistolario: As cartas de Rosalía de Castro que mencionan a Alejandra Martínez-Murguía Consello da Cultura Galega.
Suria (deus)

[thumb|Escultura de Aditia (Suria), e os *[navagraha* (‘nove astros’); do período Gupta, foi atopada en Garhwa (Allahabad). Fotografía dos anos 1870.]]
**Suria** ou **Surya** en sánscrito सूर्य (sūrya) é o Deus do Sol, adorado nos Vedas, as Escrituras Sagradas da India.

Fillo de Aditi (Espazo), a Nai de todos os deuses.

Esposo de Sañjñā (Conciencia Espiritual).

Os seus seguidores eran coñecidos como Sūryabhaktas.

Habitaba a esfera solar (Sūryaloka) e o seu Reino estendíase ata Sūryamaṇḍala, a extensión do espazo ata onde chegan os raios do Sol.

Segundo a lenda Suria báñase todas as postas de sol nos sagrados ríos Ganxes e Iamuna.

## Epítetos 
Dina-kara (Criador do Día); Arha-pati (Señor do Día); Loka-cakṣus (O Ollo do Mundo); Karma-Sakchî (Testemuña dos actos dos homes); Sahasra-kiraṇa (O Provisto de Mil Raios) e Graha-rājā (Rei das Constelacións)

## Véxase tamén 
### Bibliografía 
*Râma Prasâd
*Vedas The Teosophical Glossary - 1892 - Ed. G. R. S. Mead (Glosario Teosófico) - Helena Petrovna Blavatsky